Isabel Frantziska Austriakoa (1892-1930)

Isabel Frantziska Maria Karolina Ignacia Salvador Habsburgo-Lorrenakoa (alemanez: Elisabeth Franciska Marie Carolina Salvator von Habsburg-Lothringen; Viena, Austria-Hungariako Inperioa, 1892ko urtarrilaren 27a – Syrgenstein, Alemania, 1930eko urtarrilaren 29a) Austriako familia inperialeko kideetako bat izan zen.

 Bizitza 
Isabel Frantziska, 'Ella' ezizenez ezaguna, Francisco Salvador Aistria-Toscanako artxidukearen eta Maria Valeria Austriako artxidukesaren alaba izan zen. Aitaren aldeko aitona-amonak Karlos Salbador Austria-Toskanakoa eta Maria Inmaculada Borboi-Bi Sizilietakoa izan ziren; amaren aldekoak, ostera, Frantzisko Josef I.a Austriako enperadorea eta Elisabet Bavariakoa. Amabitxia Sissi enperatriza bera izan zen. 1904an urtean hasi zen Eskoziako Eskolan, Vienan.
 Ezkontza 
1912ko apirilaren 8an, Jorge Waldburg-Zeil-Hohenemseko kondearekin (1878-1955), Klemente Maximiliano Zeil-Hohenemseko II. kondearen eta Klementina Oettingen-Oettingengo eta Oettingen-Spielbergeko printzesaren semearekin konprometitu zen Isabel Frantziska. Maitasun- ezkontza izan zen, eta ez politikoa. Jorgek ez zuen dirurik edo ondasunik, eta neba-ahizpenentzat kontratatu zuten irakasle partikular gisa.

 Ondorengoak 
ezkerrera|thumb|Isabel Frantziska eta Jorge senarra.|278x278pxBikoteak lau seme-alaba izan zituen:

 Maria Valeria (Maria Valeria Clementina Francisca Isabel Walburga, Wallsee, 1913ko ekainaren 28a - 2011ko uztailaren 8a); 1936ko apirilaren 29an ezkondu zen lehengusuarekin, Jurgi Austria-Toscanako artxidukearekin (Parsch, 1905eko abuztuaren 22a - Altshausen, 1952ko martxoaren 21a), Toskanako Pier Ferdinand duke handiaren eta Maria Kristina Borboi-Bi Sizilietako printzesaren semea, eta ondorengoak izan zituen.
 Klementina (Wallsee, 1914ko urriaren 5a - Syrgenstein, 1941eko irailaren 21a), ezkongabe hil zen.
 Isabel (Isabel Eduviges María Francisca Walburga Javiera, Wallsee, 1917ko otsailaren 23a - Salzburgo, 1979ko ekainaren 18a), ezkongabe hil zen.
 Franz Joseph (Chur, 1927ko martxoaren 7a), Pommersfeldenen ezkondu zen 1956ko ekainaren 21ean Priscilla Schönborn-Wiesentheid-eko kondesarekin (Munich, 1934ko otsailaren 5a - Hohenems, 2019ko maiatzaren 31), Schönborn-Wiesentheid-eko Clement kondearen eta Pappenheim-eko Dorothea kondesaren alaba, ondorengoak izan zituen.

eskuinera|thumb|400x400px

 Heriotza 
Isabel Frantziska 1930eko urtarrilaren 29an hil zen, bere azken semea jaio eta hiru urtera, hogeita hamazortzi urte zituela, Syrgenstein gazteluan. Senarra, 1931. urten, Isabel Frantziskaren ahizpa gaztearekin ezkondu zen, Gertrudis Habsburgo-Lorrenakoarekin.

 Erreferentziak 

 Kanpo estekak 

Kategoria:Vienarrak
Kategoria:Artxidukesak